**MINISTERUL MEDIULUI, APELOR ȘI PĂDURILOR**



**ORDIN**

**Nr. ................../...............2025**

**privind aprobarea derogării pentru unele specii din fauna sălbatică**

Având în vedere Referatul de aprobare al Direcției Biodiversitate, nr. DB/140791/17.04.2025,

Ținând seama de avizul Academiei Române, nr. 105/27.03.2025,

Luând în considerare prevederile art. 1 alin. (1) lit. c) din Procedura de stabilire a derogărilor de la măsurile de protecție a speciilor de floră și faună sălbatice, aprobată prin Ordinul ministrului mediului și al ministrului agriculturii, pădurilor și dezvoltării rurale nr. 203/14/2009,

Ținând cont de prevederile art. 38 alin. (1) lit. c) și f) și alin. (2) din Ordonanța de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea nr. 49/2011, cu modificările și completările ulterioare, ale art. 57 alin. (1), (4) și (5) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare, precum și ale art. 13 alin. (4) din Hotărârea Guvernului nr. 43/2020 privind organizarea și funcționarea Ministerului Mediului, Apelor și Pădurilor, cu modificările și completările ulterioare,

**ministrul mediului, apelor și pădurilor** emite următorul

**ORDIN**:

**Art. 1** – Prin derogare de la prevederile art. 33 alin. (2) din Ordonanța de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea nr. 49/2011, cu modificările și completările ulterioare, se aprobă deteriorarea sau distrugerea siturilor de reproducere, a zonelor de odihnă sau a unor habitate naturale aferente pentru un efectiv total de 500 de exemplare din speciile cioară de semănătură (Corvus frugilegus) și cioară grivă (Corvus corone cornix) din Parcul Cancicov situat în municipiul Bacău, județul Bacău.

**Art. 2** - (1) Derogarea se stabilește după perioada de reproducere din iunie 2025, până înaintea începerii sezonului de reproducere următor din februarie 2026.

(2) Exercitarea acțiunilor prevăzute de prezentul ordin se va face de către UAT Municipiul Bacău, denumit în continuare beneficiar, prin îndepărtare manuală utilizând platforme de lucru la înălțime.

(3) Premergător inițierii intervențiilor asupra siturilor de reproducere, UAT Municipiul Bacău verifică dacă perechi de vânturel roșu (Falco tinnunculus) utilizează cuiburi de corvide, în propriul sezon de reproducere, astfel încât succesul reproductiv al acestei specii să nu fie afectat.

**Art. 3** - (1) În termen de 7 zile de la data derogării, beneficiarul are obligația să transmită Direcției Județene de Mediu Bacău un raport asupra fiecărei acțiuni derulate în baza derogării obținute.

(2) Modelul raportului asupra acțiunii derulate în baza derogării obținute este prevăzut în anexa care face parte integrantă din prezentul ordin.

(3) Direcția Județeană de Mediu Bacău transmite Agenției Naționale pentru Mediu și Arii Protejate, în maximum 30 de zile de la data aplicării derogării, un raport referitor la rezultatele acesteia în baza datelor prevăzute la alin. (1).

**Art. 4** – Controlul aplicării derogării se exercită de către personalul împuternicit din cadrul subunităților teritoriale de specialitate ale autorității publice centrale care răspunde de protecția mediului.

**Art. 5** – Prezentul ordin se publică în Monitorul Oficial al României, Partea I.

**MINISTRUL MEDIULUI, APELOR ȘI PĂDURILOR**

**Mircea FECHET**

**ANEXA**

**la Ordinul Ministrului mediului, apelor și pădurilor nr. …………………..**

**RAPORT**

**asupra acțiunii derulate în baza derogării obținute**

- model -

Solicitant ...............................................................

..........................................................................

Specia pentru care s-a acordat derogarea

..........................................................................

Numărul exemplarelor .....................................................

Stadiul de dezvoltare ....................................................

Starea exemplarelor înainte de prelevare .................................

Starea exemplarelor după prelevare .......................................

Locul de prelevare .......................................................

..........................................................................

Data prelevării ..........................................................

Mijloace, instalații și metode avute în vedere ...........................

..........................................................................

..........................................................................

Stocarea și destinația specimenelor ......................................

..........................................................................

MOTIVUL DEROGĂRII

\_

|\_| În interesul protejării faunei și florei sălbatice, precum şi al conservării habitatelor naturale

\_

|\_| Pentru prevenirea producerii unor daune importante, în special asupra culturilor agricole, animalelor domestice, pădurilor, pescăriilor, apelor și altor bunuri

\_

|\_| În interesul sănătății și al securității publice sau pentru alte rațiuni de interes public major, inclusiv de natură socială ori economică și pentru consecințe benefice de importanță fundamentală pentru mediu

\_

|\_| În scopuri de repopulare și reintroducere a acestor specii, precum și pentru operațiuni de reproducere necesare în acest scop

\_

|\_| Pentru a permite, în condiții strict controlate, într-o manieră selectivă și într-o măsură limitată, prinderea sau deținerea unui număr limitat și specificat de exemplare.

|\_| În interesul siguranței aeriene, pentru toate speciile de păsări inclusiv cele migratoare.

(Atașați documentele care să justifice acțiunile exercitate în conformitate cu motivul derogării.)

Data .....................................................................

Semnătura ............................................................